cyanic-selkie/wikianc huggingface dataset:
דאון צהוב-בטן
מצב שימור
האיום העיקרי על הדאון צהוב-הבטן נשקף מצד מחסור בעצי אקליפטוס בוגרים שמקשה עליו למצוא מזון וחללים ראויים למחסה; נמצא, שכריתה או שרפה של אקליפטוסים בוגרים ביערות פתוחים מובילה מיידית לירידה בצפיפות הדאונים באזור. בנוסף, צמצום האקליפטוסים הבוגרים מוביל ליצירת אוכלוסיות מבודדות ופגיעות המופרדות אחת מהשנייה על ידי שטחי חקלאות ובתי גידול באיכות ירודה.
הדאון צהוב-הבטן מצוי במספר רב של אזורים מוגנים. פעולות השימור המומלצות הם פיקוח הדוק על כריתת עצים ובקרת שריפות כדי לשמור על אזורים גדולים של יער שלם ורציף עם אקליפטוסים בוגרים ומגוונים הנדרשים עבור הדאון. אומדן האוכלוסייה העולמי של הדאון צהוב-הבטן הוא 500,000-50,000 פרטים, מתוכם 6,000 פרטים של תת-המין הטרופי.
ריצה למרחקים ארוכים
בספורט התחרותי
ענפי הריצה הבולטים ביותר למרחקים ארוכים כלולים בענף האתלטיקה, שבו תחרויות ריצה מתקיימות במסלולים מוגדרים והרץ המהיר ביותר להשלים את המרחק מנצח. הסוגים הנפוצים הם ריצת מסלול למרחקים ארוכים, ריצת כביש וריצת שדה. גם במרוצי מסלול וגם במרוצי כביש תחרותיים זמן הריצה נמדד לכל משתתף, בעוד שריצות שדה לא תמיד מתוזמנות ולפעמים רק המיקום הוא בעל חשיבות. גרסאות פחות נפוצות כמו ריצת נפל, ריצת שבילים, ריצת הרים וריצת מגדלים משלבים את אתגר המרחק עם שיפוע משמעותי או שינוי גובה כחלק מהמסלול.
ריצת כביש
תחרויות ריצת כביש נערכות בעיקר על כבישים סלולים, ומרוצים גדולים מסתיימים לעיתים במסלול של אצטדיון מרכזי. בנוסף להיותם ספורט פנאי נפוץ, מרוצי כביש פופולריים מאד בקרב אתלטים מקצועיים, במיוחד מרוצי מרתון. מרוצי הכביש הנפוצים ביותר הם מרתון, חצי מרתון וריצת 10 ק"מ.
ריצת שדה
ההיסטוריה של ריצות השדה קשורה למשחק מרדף הנייר, או ארנבת וכלבי ציד, שבו קבוצת רצים הייתה מכסה מרחקים ארוכים כדי לרדוף אחרי רץ מוביל, שהשאיר אחריו שובל של נייר. התיעוד הראשון של מרוץ שדה מאורגן הוא משנת 1838 באנגליה. הספורט זכה לפופולריות בבתי ספר בריטיים, ולאחר מכן גם באמריקאים במאה ה-19, והגיע לשיאו בייסוד אליפות ריצות השדה הבינלאומית הראשונה בשנת 1903. אליפות העולם השנתית בריצות שדה של IAAF נחנכה בשנת 1973 ונותרה רמת התחרות הגבוהה ביותר לספורט זה. מתקיימות מספר תחרויות ריצת שדה יבשתיות, כאשר אליפויות מתקיימות באפריקה, אסיה, אירופה, אוקיאניה, צפון אמריקה ודרום אמריקה.
ריצת הרפתקאות
המונח ריצת הרפתקאות מוגדר בצורה רופפת וניתן להשתמש בו בכדי לתאר כל צורה של ריצה למרחקים ארוכים בסביבה טבעית, ללא קשר למשטח הריצה. זה עשוי לכלול חציית נהרות, ערפל, שלג, טמפרטורות גבוהות או נמוכות קיצוניות וגבהים גבוהים. לריצת הרפתקאות יש צורות תחרותיות ולא תחרותיות, והאחרונה מיועדת לבילוי אישי או חוויה חברתית. כתוצאה מכך, המסלולים נקבעים לעיתים קרובות במקומות עם נוף מרשים וכוללים מכשולים שנועדו לתת למשתתפים תחושת הישג.
אווטאר: כשף האוויר האחרון – האקדמיה של טוף בייפונג
אווטאר: כַּשָּף האוויר האחרון – האקדמיה של טוף בייפונג (באנגלית: Avatar: The Last Airbender – Toph Beifong's Metalbending Academy) הוא הרומן הגרפי העשירי בזיכיון האמריקאי "אווטאר: כשף האוויר האחרון" ומהווה המשך לעלילת סדרת הטלוויזיה "אווטאר" של ניקלודיאון והמשך ישיר לעלילת הספר "אווטאר: כשף האוויר האחרון – הקרע", וכן כפריקוול לסדרה "האגדה של קורה".
קרישת דם
פתולוגיות
לעיתים נוצר קריש דם באופן ספונטני בכלי דם תקינים. פקיקים אלו עלולים להיתקע בדפנות כלי הדם ולחסום בצורה חלקית או מוחלטת את זרימת הדם. במקרה וזרימת הדם אל שריר הלב נחסמת, למשל, התוצאה עלולה להיות אוטם שריר הלב (התקף לב). במקרה שזרימת הדם אל הריאה נחסמת, התוצאה היא תסחיף ריאתי. במקרה וזרימת הדם אל המוח נחסמת, התוצאה היא שבץ. קריש דם שנוצר באופן ספונטני בכלי דם תקין ושנשאר צמוד לדופן כלי הדם נקרא קריש דם (Thrombus). במקרה שהפקיק ניתק ומתחיל לזרום עם הדם, הוא מכונה "תסחיף" (Embolus). קרישי דם במערכת הוורידים העמוקים של הרגליים (הוורידים העיקריים אשר מנקזים את הדם מהרגליים אל הגוף) גורמים לפקקת ורידים ואף להביא לתמותה בשל תסחיף ריאתי. קיימות מספר מחלות של קרישת דם, המתבטאות בקרישת-יתר, מצב שבו פקיקים נוצרים בצורה מוגברת ועלולים לחסום כלי דם, או קרישת-חסר, מצב שבו דימומים פנימיים וחיצוניים אינם מופסקים עקב פגם בתהליך קרישת הדם. מחלת קרישת הדם הידועה ביותר היא המופיליה שהיא מחלה של קרישת-חסר. גירוי יתר של מנגנוני קרישת הדם יכול להוביל לקרישה תוך-כלית מפושטת.
דניאל וייל
קריירה
האלבום עצמו יצא ב-15 בפברואר, ושיריו זכו להשמעות רבות בתחנות הרדיו המובילות, בהן גלגלצ וכאן גימל.
סלבומיר פשקו
קריירת מועדונים
פשקו החל את קריירת הבוגרים שלו בקבוצת ויסלה פלוק ששיחקה בליגת העל הפולנית, ובעונת הבכורה שלו, 2002/03, ערך ארבע הופעות ליגה. בעונת 2003/04 הפך פשקו לשחקן ששיחק הרבה בהרכב, וסיים בעונה זו במקום החמישי בליגה. בעונת 2004/05 שוב ערך 20 הופעות וסיים עם קבוצתו במקום הרביעי. בעונת 2005/06 הודחו פלוק ופשקו במוקדמות גביע אופ"א, וסיימו את העונה במקום ה-12 בליגת העל הפולנית. עם זאת, זכו פשקו ופלוק בגביע הפולני, לאחר ניצחון במפגש כפול על זגלבי לובין, ובהמשך גם בסופר קאפ הפולני, לאחר ניצחון על לגיה ורשה. את עונת 2006/07 שוב פתחו פשקו ופלוק בהדחה מוקדמת מגביע אופ"א, ונשרו בסיום העונה לליגת המשנה הפולנית. בעונת 2007/08 פשקו נשאר בקבוצה ורשם עמה הישג שיא אישי, כשהבקיע 16 שערי ליגה, אך קבוצתו סיימה במקום השמיני ולא הצליחה לשוב לליגת העל הפולנית.
קרחת אזורית
סימנים
כאשר השיער נתלש או מסופר, הוא בדרך כלל לא גדל באופן שווה בקרקפת או במקומות אחרים בשיער, בו הזקיקים מותקפים על ידי המערכת החיסונית.
קשיים רגשיים ונפשיים
קרחת אזורית מעוררת קשיים רגשיים ונפשיים רבים בגלל מספר סיבות:
אלכסיי רבקו
ב-5 בספטמבר 2009 ערך רבקו את משחק הבכורה שלו בנבחרת רוסיה הבוגרת מול נבחרת ליכטנשטיין.
אתר מורשת לאומית (ישראל)
יש להבדיל בין אתרי מורשת לאומית - רשימה מצומצמת של כ-100 נכסי תרבות שנקבעת על ידי ממשלת ישראל, לבין אתרי מורשת שנקבעו על ידי המועצה לשימור אתרים שהיא גוף לא רשמי
יוסי קריים
קורות חייו
הוא רכש סוס ועגלה וב-26 באוגוסט 1990 יצא למסע ברחבי ישראל, שהחל בקיבוץ דן. כוונתו הייתה להכיר אנשים ומקומות חדשים. "אני רוצה לפגוש בני אדם לאורך כל הארץ, מ"דן" כנקודה הצפון-מזרחית ובאלכסונים (כולל מטולה), עד אילת וחזרה לראש הניקרה, בלי השטחים. אני רוצה לעבור בכל המקומות שאותם חרשתי בנעוריי ברגל."
מטה אהרן
המטה מוכר בעיקר כמטה שבזריקתו הופך לנחש.
המטה במחלוקת קורח
מטה אהרן שייצג את שבט לוי במשכן הוא היחיד שפורח:
משמעות מבחן המטה בספרות הרבנית
מהפסוקים לא ברור אם מבחן המטה בא לחזק את בחירת שבט לוי או את בחירת אהרון וצאצאיו בתור כהנים. רמב"ם ורש"י חלקו בתשובתם לשאלה זו:
לפי הפשט (ספר במדבר י, פסוק ח) כל בן משבט לוי היה אמור לעבוד בעבודת הכהונה בזכות מעשיהם בחטא העגל. והמסקנה של המאמר היא שהלווים אכן נבחרו בזכות מעשיהם בחטא העגל אך שרק אהרון ובניו נבחרו לעבודת הכהונה בזכות סגולה (=זכות מולדת).
טוביה טננבום
טוביה טננבום (נולד ב-9 בספטמבר 1957) הוא מחזאי, סופר ועיתונאי ישראלי-אמריקאי, בעל טור ועיתונאי ב"די צייט". מחבר הספרים "אני ישן בחדרו של היטלר", "תפוס ת'יהודי", "שקרים שכולם מספרים", ועוד. טננבום הוא מייסד התיאטרון היהודי של ניו-יורק.
התיכון האורתודוקסי הערבי
היסטוריה
בית הספר הוקם ב-1952 על ידי מועצת הקהילה האורתודוקסית של העדה הנוצרית היוונית-האורתודוקסית בחיפה. תחילה שכן בבית מועצת הקהילה ברחוב אלנבי בחיפה. עם הקמתו הוחלט שהוא ישרת את כלל הציבור הערבי בישראל, מוסלמים, נוצרים דרוזים וצ'רקסים. כמחצית מהתלמידים מגיעים מחיפה וכמחצית מכל רחבי המדינה. בשנת 1956 סיימו את בית הספר 14 בוגרים במחזור הראשון. בשנת 1960 עבר בית הספר לרחוב יצחק שדה 32 במושבה הגרמנית, למבנה חדש שהוקם עבורו. עד שנות ה-70 תלמידים מהדרום התגוררו בפנימייה, אך מאז הם נדרשים למצוא לעצמם דיור.
סטראדה ביאנקה
מונטה פאשי ארויקה
בשנת 2007 נערך יומיים אחרי המסע הפופולרי גם מרוץ מקצועני, שנקרא מונטה פאשי ארויקה לאחר שקיבל את החסות המסחרית של הבנק המקומי, "Banca Monte dei Paschi di Siena". המרוץ החל בגאיולה והסתיים לאחר 180 קילומטר בסיינה. במרוץ ניצח אלכסנדר קולובנב הרוסי מקבוצת CSC.
סטראדה ביאנקה
ב-2014, המרוץ התחיל בסן ג'ימיניאנו. בשנת 2015, שונה שמו שוב ל"סטראדה ביאנקה - ארויקה פרו", באותה השנה נוסד גם מרוץ נשים ונקרא באותו השם. במרוץ ניצחה מייגן גווארנייר האמריקאית. ב-2017, המרוץ הפך למרוץ וורלד טור. תאריך המרוץ נמצא בסמוך למרוצים כמו טירנו - אדריאטיקו ומילאנו - סן רמו, ולכן הרבה מהמשתתפים במרוץ אחד נוהגים להשתתף גם בשניים האחרים. אף על פי שהמרוץ נערך באיטליה, נכון ל-2020 ניצח בו רק רוכב איטלקי אחד; מורנו מוזר מקבוצת קנונדייל ב-2013.
יהדות ארמניה
היסטוריה
קהילה קטנה של יהודים מתגוררת בעיר ואנאדזור. בנוסף, ישנה קהילה של סובוטניקים בעיר סוואן (ילנובקה לשעבר) רוב חברי הקהילה עזבו כאמור בשנות ה-90. נכון לשנת 2008 מתגוררים 11 משפחות של סובוטניקים, רובם גמלאים.
בתחילת העשור הראשון של המאה ה-21 פורסם בארמניה ספר אנטישמי שנתחבר על ידי ארמנים לא-ידועים, ושמו "מערכת לאומית" (National System), שמזהה את היהודים והטורקים כאויביה הראשיים של האומה הארמנית ומגדירה את השואה היהודית כ"מיתוס מבית היוצר של הציונים".
ויליאם הודג'ס
ויליאם הודג'ס (באנגלית: William Hodges; 1744 – 1797) היה צייר אנגלי. הוא היה חבר במשלחת השנייה של ג'יימס קוק לאוקיינוס השקט, וידוע בעיקר בזכות הרישומים והציורים של המקומות בהם ביקר באותו מסע, כמו טהיטי, אי הפסחא, ניו זילנד, והאנטארקטיקה.
חיים אישיים
מאוכזב לחלוטין, פרש הודג'ס ממקצועו, מכר את רכושו בלונדון, וביולי 1795 עבר עם משפחתו לבריקסאם בדרום דבון. שם הוא ניסה להחזיר את הונו בעזרת שותפות בפתיחת בנק קטן בדרטמות'. עסקי הבנק לא עלו יפה, ולאחר מספר חודשים הם גייסו משקיעים נוספים. בניהם ג'ון סיל, בעל אדמות מקומי. ג'ון סיל היה אדם בעל השפעה רבה בדרטמות' באותה תקופה, והחזיק ברכוש רב.
חפציו, ציוריו וספריו נמכרו במחיר נמוך. מכיוון שהודג'ס הועסק על ידי האדמירליות במסע השני של קוק, כל הציורים מההפלגה היו שייכים להם. עם זאת, הוא חזר וצייר מחדש כמה מהם.
לוקאש פביאנסקי
קריירת מועדונים
פביאנסקי החל את הקריירה שלו במועדון פולוניה סְלוּבִּיצֶה (Polonia Słubice), והצטרף לאקדמיית הכדורגל MSP שאמוטולי (MSP Szamotuły) בגיל 14, ושם פיתח את כישורי המשחק שלו. לאחר מכן הוא שיחק עבור שלושה מועדונים: לובושאנין דרזדנקו (Lubuszanin Drezdenko), ספרטה ברודניצה (Sparta Brodnica) ומיאשקו גניאזנו (Mieszko Gniezno). לאחר מכן הוא הוחתם בלך פוזנן לקראת עונת 2004/2005, אך לא השתתף במדי המועדון במשחק רשמי.
נבחרת פולין
פביאנסקי שיחק מספר פעמים עבור נבחרת פולין עד גיל 21, ובזכות ביצועיו בלגיה ורשה הוא זומן לנבחרת פולין הבוגרת. הופעת הבכורה שלו הייתה במשחק ידידות נגד נבחרת ערב הסעודית ב-29 במרץ 2006. פביאנסקי היה שוער המשנה של הנבחרת במונדיאל 2006 שנערך בגרמניה. במהלך טורניר מוקדמות יורו 2008 הוא שיחק פעם אחת, בתיקו החוץ 2–2 מול נבחרת סרביה.
מגפת הקורונה בפיליפינים
התפשטות המגפה
ב-7 בפברואר דווח כי כפר האתלטים במרכז הספורט של העיר ניו קלארק, ובו גם מרפאה המנוהלת על ידי בית החולים הכללי בפיליפינים נבחר כאתר ההסגר עבור הפיליפינים שהוחזרו, וניו קלארק סיטי  הוכנסה להסגר ב-6 בפברואר לקראת בואם של החוזרים.
ב-7 במרץ עקב הדיווח על מקרה ראשון של העברת הנגיף מאדם לאדם בתוך המדינה החליט משרד הבריאות הפיליפני על העלאת רמת הכוננות במדינה לרמת כוננות משנה אדומה ברמה אחת.
כמו כן, באותו היום, הוחזרו 163 אזרחים פיליפינים אשר שהו במקאו.
בנוסף, הנשיא דוטרטה ייעץ ליחידות השלטון המקומי מחוץ לאזור הבירה הלאומית ליישם הסגר קהילתי במקרים בהם, ברמה מסוימת של ממשל מקומי, לפחות שני מקרים מאובחנים של נגיף הקורונה ברמה נמוכה יותר מתחום שיפוטה. לדוגמה, יש ליישם הסגר הכולל מחוזות אם יש לפחות שני מקרים של נגיף הקורונה שאושרו בערים או עיריות שונות באותה פרובינציה, ואילו יש ליישם הסגר הכולל עיר/מטרופולין אם יש לפחות שני מקרים של נגיף הקורונה אשר אושרו באותה עיר או עירייה. יחידות השלטון המקומי אף הוסמכו להשתמש בכספי התגובה המהירה שלהן לאחר ההכרזה על מצב חירום לאומי.
ב-16 במרץ חתם הנשיא הפיליפיני על הכרזת מס' 929 שהכריזה על מצב של אסון ברחבי המדינה שתהיה בתוקף במשך שישה חודשים, והביא לפועל את הדברים הבאים:
ב-22 במרץ הורתה מחלקת התחבורה של הפיליפינים על איסור נסיעה לכלל האזרחים הזרים, למעט החזרת או שובם של פיליפינים מעבר לים, בני זוג זרים של אזרחים פיליפינים (וילדיהם) ועובדים בארגונים בינלאומיים וארגונים לא ממשלתיים שהוסמכו בהם במדינה.
ב-5 באפריל כמה פקידי ממשל הודיעו כי יתרמו חלקים ממשכורתם כדי לסייע במימון יוזמות ממשלתיות בתגובה למגפה. הנשיא דוטרטה אמר שהוא יתרום חודש ממשכורתו, המסתכמת ב-400 אלף פסו פיליפיני, למשרד ההגנה האזרחית.
שירות ואספקת מזון
ייצור והפצת המזון הואטו במהלך המגפה, במיוחד בלוזון, בעיקר בגלל היעדר סיוע כספי ואי נגישות התחבורה כתוצאה מפעולות הסגר קהילתיות המופעלות ברחבי ממשלות מקומיות רבות. משלוח ירקות טריים ממחוז בנגוט, המספק למדינה למעלה מ-80 אחוז מדרישות הירקות היבשתית במדינה, הופסק בגלל יישום הסגר קהילתי הקיצוני בלה טרינידד. פקידי ממשל מקומיים יעצו לחקלאי האורז המקומיים למכור להם את יבולם, והבטיחו להם כי הם יסייעו בהפצתם ליישובים שלהם בהתאמה למגבלות בגבול.
תיירות
המוזיאון הלאומי של הפיליפינים סגר באופן זמני את המתחם שלו במנילה וכל סניפי מוזיאון ברחבי הארץ. ב-13 במרץ סגרה הוועדה לפיתוח הגנים הלאומיים גם את פארק ריזל ופארק פאקו  עד להודעה חדשה בעוד ממשל אינטרמורוס  סגר כמה אתרים באינטרמורוס, כולל פורט סנטיאגו , מוזיאון אינטרמורוס  וקאסה מנילה.
המגזר הדתי
הקהילה האיסלאמית בפיליפינים נקטה גם בצעדים נגד נגיף הקורונה. המועצה המוסלמית של האזור האוטונומי במינאנו השעה את כל התפילות הקהילות באזור בנגסמורו החל מ-19 במרץ עד 10 באפריל.
NXT Wrestling
אליפויות הליגה
בשנת 2017 ב-NXT TakeOver: Orlando היו שלוש קרבות על שלוש האליפויות של הארגון, המנצחים בקרבות היו אלה ששמרו על אליפויותיהם וניתנה להם חגורות אליפות בעלות עיצוב חדש.
ההיכל
שימושו של ההיכל
בדרומו הייתה המנורה - כלי המאור של המקדש; המנורה הודלקה בכל יום בשעת בין הערביים ודלקה עד הבוקר.
כבאביר
כבאביר (בערבית: الكبابير) היא שכונה במערב העיר חיפה, אשר ראשיתה בכפר ששכן באותו מקום. השכונה מזוהה עם בני הקהילה האסלאמית האחמדית. מסגד הקהילה וצריחיו הוא סימן ההיכר הבולט למרחוק. מקור שם השכונה במילה כובאר (וברבים כבאביר), שיח צלף בערבית. על פי סברה אחרת מקור השם הוא "כובברה" "בורות סיד", מקור פרנסתם של בוני הכפר.
הצטרפות לאחמדים
ב-17 במרץ 1928, הועבר "מרכז המשלחת האחמדית לארצות המזרח-התיכון" מדמשק לכבאביר. ב-1934 נחנך המסגד הראשון בכפר ובאותה שנה נפתח גם בית ספר (בהמשך ב-1978 נוסד גם בית ספר אלאחמדייה). ב-1979 נבנה מסגד חדש במקום הישן (שניהם נקראים ג'אמע סיידנא מחמוד - "אדוננו מחמוד" על שם הח'ליף השני של העדה). למסגד שני מינרטים שגובהם 35 מטרים והוא בנוי כמבנה מתומן המזכיר את צורת כיפת הסלע בירושלים.
הוועד המרכזי של יהודי פולין
בשנת 1944 הוקם 'הוועד המרכזי הזמני של יהודי פולין'. הרכבו הראשון היה: ד"ר שלמה הירשנהורן (יו"ר), ד"ר ראובן פלדשוה (בן-שם), מרדכי זונשיין ומנדל (מקס) קוסובר. אחר-כך צורפו אליו יונס טורקוב ואחרים. לאחר מכן, צורף גם הקומוניסט מארק ביטר. בארגון היו נציגים מהפלגים הציוניים, הקומוניסטים, הבונד, הפרטיזנים היהודים והדמוקרטים היהודים.
ונדי דייוויס
ונדי ראסל דייוויס (באנגלית: Wendy Russell Davis; נולדה ב-16 במאי 1963) היא עורכת דין אמריקנית ופוליטיקאית דמוקרטית מפורט וורת', טקסס. דייוויס ייצגה את מחוז 10 בסנאט של מדינת טקסס בין השנים 2009–2015. לפני כן, כיהנה במועצת העיר של פורט וורת'. מאז פרישתה מהחיים הפוליטיים, משמשת דייוויס כפרשנית פוליטית. ייסדה ארגון ללא מטרת רווח בשם Deeds Not Words (מעשים, לא מילים) הפועל לקדם נשים צעירות בפוליטיקה.
יחסי הודו–מולדובה
יחסי סחר
הסחר הדו-צדדי בין הודו למולדובה היה צנוע למדי. במהלך 2012–2013 המסחר הדו-צדדי הסתכם ב-9.63 מיליון דולר (יצוא 8.94 מיליון דולר, יבוא 0.69 מיליון דולר). במהלך השנים 2011–2012 צמח הסחר הדו-צדדי לשמונה מיליון דולר (הייצוא של הודו עמד על 7.5 מיליון דולר והיבוא עמד על 0.5 מיליון דולר). הודו הלוותה למולדובה למעלה מחמישה מיליון רופי לפיתוח כלכלתה.
קרלוס פינטו קואלו
ביוגרפיה
ב-1988 החל ללמד עיתונאות במוסדות השכלה בליסבון.
המפלגה הרפובליקנית לעבודה וצדק
תוצאות בחירות
כתוצאה מהבחירות למועצות הצירים המקומיות בבלארוס (2014), נבחרו 36 איש. שני חברי המפלגה חברים במועצת הנבחרים בעיר מינסק.
אריך ברנדנברגר
מלחמת העולם השנייה
עם פרוץ המלחמה, היה ברנדנברגר ראש המטה של מפקדת הכוחות בהרי אייפל, וב-16 בספטמבר 1939 מונה לראש מטה הקורפוס ה-23, עמו השתתף במהלך המערכה על צרפת ועל ארצות השפלה. ב-1 באוגוסט 1940 הועלה ברנדנברגר לדרגת גנרל מיור, וב-15 בפברואר 1941 מונה ברנדנברגר למפקד דיוויזיית הפאנצר ה-8 עליה פיקד לסירוגין עד לינואר 1943. במהלך מבצע ברברוסה לחם ברנדנברגר עם הדיוויזיה שבפיקודו כחלק מהקורפוס הממונע ה-56 במסגרת ארמיית הפאנצר הרביעית, ועל הצלחתו בקרבות קיבל ב-15 ביולי 1941 את עיטור צלב האבירים של צלב הברזל. בספטמבר לחם עימה כחלק מהקורפוס הממונע ה-41 במסגרת הארמייה ה-16, ולאחר מכן לחם עם הדיוויזיה כחלק מהקורפוס ה-39 במסגרת הארמייה ה-16 והארמייה ה-18 לסירוגין. ב-1 באוגוסט 1942 הועלה ברנדנברגר לדרגת גנרל לוטננט, ובדצמבר 1942 הועבר תחת פיקוד הקורפוס ה-59 שהיה בעתודת קבוצת ארמיות מרכז. ב-17 בינואר 1943 מונה למפקד הקורפוס ה-59, ומפברואר לחם עמו כחלק מארמיית הפאנצר השלישית במסגרת קבוצת ארמיות מרכז. ב-21 במאי 1943 מונה למפקד הקורפוס ה-29 שהיה חלק מהארמייה השישית ומאוקטובר חלק מארמיית הפאנצר הראשונה במסגרת קבוצת ארמיות דרום, תוך שבמקביל פיקד מה-1 באוגוסט עד ה-1 בנובמבר גם על הקורפוס ה-17 (שהיה אף הוא באותה ארמייה), איתם לחם בקרבות החזית המזרחית. ב-1 באוגוסט 1943 הועלה ברנדנברגר לדרגת גנרל חיל התותחנים, שהומרה ב-8 בנובמבר לדרגת גנרל חיל השריון, וב-12 בנובמבר 1943 קיבל תוספת עלי אלון לעיטור צלב האבירים של צלב הברזל.
טורקיה והשואה
היסטוריה
בין 2,200 ל-2,500 יהודים טורקים גורשו והושמדו במחנה ההשמדה אושוויץ ומחנה ההשמדה סוביבור. במקביל, גרמניה הנאצית עודדה מדינות נייטרליות להחזיר את אזרחיהן היהודים מגרמניה לשטחיהן, דיפלומטים טורקים קיבלו הנחיות מעמיתיהם הנאצים להימנע מלאשר ליהודים לחזור לטורקיה, גם אם הם יוכלו להוכיח את אזרחותם הטורקית.
אלפונסו הרביעי ד'אסטה, דוכס מודנה
אלפונסו הרביעי ד'אסטה, דוכס מודנה (באיטלקית: Alfonso IV d'Este; 2 בפברואר 1634 - 16 ביולי 1662), היה דוכס מודנה בין השנים 1658–1662, ואביה של מרי ממודנה, אשתו של ג'יימס השני, מלך אנגליה.
אדריכלות הבארוק
תחילת סגנון הבארוק בשנותיה הראשונות של המאה ה-17 באיטליה, כתולדה מן הזרם האדריכלי המנייריסטי, שיש המייחסים את תחילתו למיכלאנג'לו. הזרם הבארוקי לקח את אוצר המילים האדריכלי שלו מן התקופה ההומניסטית של הרנסאנס ויצק לתוכו רטוריקה ומחשבה תאורטית חדשות, לצד שימוש תיאטראלי ופיסולי של אלמנטים אדריכליים, המבטאים את ניצחון הכנסייה הקתולית והמדינה. יש לייחס לסגנון זה גם תובנות חדשות לתקופה, בחשיבה על אור, צל, ערכים פיסוליים ואינטנסיביות אדריכלית.
הגדרה
המילה בארוק בספרדית פירושה "דבר חריג, או יוצא דופן המעוצב בצורת פנינה" בעוד שבאיטלקית פירוש המילה היה "קפדני". בהתפשטות הבארוק בכל אירופה נטבע שמה כשם נרדף למושג מפואר, חריג, אבסורדי ואפילו לא יאומן. במהלך החצי השני של המאה ה-19 השווייצרי הנריך וולפין (Heinrich Wolfflin) העניק הגדרה רשמית יותר למושג לפי הקריטריונים הבאים:
בארוק גבוה
הבארוק הגבוה כבר מתאפיין עם ברניני ובורומיני. ברניני עצמו לקח חלק בבניית מתחם הבזיליקה של פטרוס הקדוש, בעוד שיצירת המופת הגדולה ביותר של בורמיני ברומא היא כנסיית אנדרוס הקדוש על הגבעה הקוורנילית (Saint Andrew's on Quirinal Hill). יצירת מופת נוספת של בורומיני היא כנסיית צ'ארלס הקדוש בארבע המזרקות (Saint Charles at the Four Fountains). בעוד הבארוק הגבוה מתאר גם סגנונות של מוזיקה, אומנות ואדריכלות בנפרד, אדריכלות הבארוק כללה גם את האומנות בתוכה במבנים רבים, כך למשל הפסל The Ecstasy of Saint Teresa שנמצא בכנסיית Santa Maria della Vittoria ברומא הוא דוגמת מופת לשילוב בין אומנות הבארוק המוקדם לאדריכלות הבארוק הגבוה. בעולם המוזיקה מושג הבארוק הגבוה תיאר מוזיקה מורכבת המביעה רגש באופן חזק במהלכה ביחס לסגנונות קודמים בהיסטוריה.
בארוק איטלקי
איטליה היא ארץ הולדתו של הבארוק, בדיוק כפי שהייתה ארץ הולדתו של הרנסאנס. היא גם ארץ הולדתם של חלק מאדריכלי הבארוק המפורסמים ביותר: ג'ובאני לורנצו ברניני, פרנצ'סקו בורומיני, פייטרו דה קורטונה וגוארינו גוראני (Guarino Guarini). ברניני ייצג בתורו את הבארוק האצילי, המלכותי והרשמי ואיתו כך גם פייטרו דה קורטנה. דוגמת המופת לבארוק האיטלקי היא בזיליקת פטרוס הקדוש שבקריית הוותיקן. היא עצמה עברה תהליך מעבר בין אדריכלות הרנסאנס לבארוק בעוד שתפקיד בנייתה ותכנונה עבר בין אדריכלים רבים וביניהם ברניני ומיכלאנג'לו שתכנן את הכיפה. כנסיות רבות בסגנון הבארוק החלו להופיע בכל רחבי איטליה, ובמיוחד ברומא. כך גם כל הכנסיות החשובות ביותר ברומא של הוותיקן מעוצבות בסגנון זה.
נאום רבשקה
רקע
חזקיהו מוצג כמלך ששמר על מצוות הדת, ומושווה לדוד המלך כי דאג לרכז את הפולחן, ולמנוע עבודה של אלילים זרים. השוואה זו לדוד המלך אינה נפוצה, ומופיעה בתיאור מלכותם של שני מלכים נוספים בלבד - אסא ויאשיהו. נכתב כי חזקיהו מרד במלך אשור ופלש לפלשת. שתי פעולות אלו מתקשרות לרפורמה הדתית-פולחנית של חזקיהו. כשריכז את הפולחן, הפך את ירושלים למרכז מדיני-פוליטי-דתי בממלכת יהודה (וכן לחלק מתושבי ממלכת ישראל). הוא השתמש בריכוז השלטון בירושלים על מנת להגדיל את השטח הטריטוריאלי של ירושלים, ולכבוש את פלשת. לאחר מכן, מופיעים ארבעה פסוקים העוסקים בחורבן ממלכת ישראל תחת שלטונו של הושע בן אלה.
אדריכלות הבארוק
בארוק בספרד
פרנצ'סקו גם יצר את הוילה- "קזה די לה וילה" (Casa de la Villa) במדריד שגם היא מהווה אבן דרך חשובה בהתפתחות הבארוק בספרד. קתדרלת אלמודנה היא אחת הדוגמאות הטובות ביותר שיש לבארוק הספרדי להציע. היא עצומה בגודלה והיא נצבת במקום אסטרטגי בדיוק מול הארמון המלכותי של מדריד. הארמון המלכותי של מדריד הוא בעצמו מהדוגמאות הטובות ביותר לבארוק הספרדי.
בארוק בהולנד
הולנד אומנם לא הייתה שחקנית ראשית בעולם הבארוק האירופאי אך הגיעה לכמה וכמה הישגים חשובים בתחום זה. הובילו אותה 2 אדריכלים חשובים: ג'ייקוב ואן קאמפן ופיטר פוסט. בניין העירייה של אמסטרדם הוא דוגמה לסגנון זה וכך גם הארמון Huis ten Bosch (הבית בעצים) המפורסם בהאג. לרשימה מצטרף גם הארמון Mauritshuis.
נאום רבשקה
אחרית דבר
מנגד, על פי גישתם של יוספוס והרודוטוס הגורם לכישלון הממלכה האשורית היו עכברים שכרסמו והרסו את כלי הנשק של הצבא האשורי. נוסף על שתי גישות אלו, היו עוד שתי תפיסות בולטות אחרות לגבי הגורם לכישלון ממלכת אשור בכיבוש ירושלים. הראשון - מגפה שפרצה בקרב חיילי אשור ומנעה מהם להמשיך במצור, והשני - מרידות במזרח ממלכת אשור, אשר מנעו מסנחריב להמשיך במסעו בארץ ישראל. על פי גישות אלו, אין סיבה להזכיר את הנאום מספר פעמים כה רב ובאופן כה מקיף בתנ"ך.
כבאית
כבאיות רבות מבוססות על מרכב של משאית שמערכותיה (מתלים, בלמים, צמיגים, תיבת הילוכים ומערכות קירור) מותאמות לעומסי עבודה כבדים. בכבאית מותקנות מערכות התרעה ויזואליות וקוליות (אורות מהבהבים וסירנה) ומערכת קשר רדיו.
כחלק מההכנות למענה המבצעי במנהרות רכבת ישראל מערך כבאות והצלה מפעיל גם מספר כבאיות מסילתיות אשר מסוגלות לנסוע גם על הכביש וגם על המסילה.
פיפ"א מנג'ר
בסדרת פיפ"א מנג'ר ניתן לבחור טקטיקות ואימונים לשחקנים, להעביר שחקנים מקבוצה לקבוצה, להחתים שחקנים לחוזים ועוד. במשחקים החדשים ביותר בסדרה ניתן גם להתחתן, להקים משפחה ולבלות איתה, לשחק גולף, ללמוד לשוט בספינה פרטית ולסחור בבורסה.
ניקולס פארחה
ביוגרפיה
בנובמבר 2020 הודיע על פרישה ממשחק פעיל.
ירמיה לעוו
ביוגרפיה
לעוו נולד בקולין שבבוהמיה, 55 ק"מ ממזרח לפראג, שם כיהן אביו הרב בנימין זאב בעל "שערי תורה", בנו של רבי אלעזר לעוו ה"שמן רוקח", כרב הקהילה. אמו הייתה פייגא, בתו של הרב יצחק עלקיש מאושפיצין. ב-1826 עבר האב לממלכת הונגריה לאחר שמונה לאב"ד נאג'טופולצ'ן (טאפלישאן בפי היהודים) בדוכסות ניטרה, וכעבור עשור קיבל את רבנות ורבוי.
על אף בקיאותו היחסית בהלכות העולם החיצון, נקט הרב לעוו בעמדה מחמירה בשאלת הטמיעה בתרבות ההונגרית לנוכח תפוצתו הגדלה של חינוך החובה מטעם המדינה והלחץ שהפעילה על היהודים לאמץ זהות לאומית מגיארית. על רקע זה התחכך לעיתים עם הרב עזריאל הילדסהיימר מאייזנשטט, ראש הנאו-אורתודוקסיה בממלכה, שהאשים אותו בשמרנות עיוורת. מנגד, נותר בזרם המרכזי ולא נסחף אל הקנאים בהנהגת רבי הלל ליכטנשטיין, שדחו על הסף כל פשרה בעניין והפליגו בחומרות, וסירב לחתום על תקנות מיהאלאוויץ בהן הטילו איסור גורף על דרשות בגרמנית ושינויים אסתטיים אחרים בבתי-הכנסת. הוא היה הנוקשה ביותר מרבני הזרם המרכזי בהונגריה – הרוב שעמד בתווך בין הקיצונים של ליכטנשטיין והמודרניים שתמכו בהילדסהיימר – בעוד הכתב סופר דגל בדרך פתוחה יחסית. יחד עמו, נחשב בשנות ה-60 לאחד מגדולי רבני הונגריה.
תאונת כרייה
אסון הכרייה החמור בהיסטוריה
ב-26 באפריל 1942, במהלך מלחמת העולם השנייה, במכרה הפחם "בנשיהו" (Benxihu) אשר במחוז ליאונינג שבסין,, אירע אסון הכרייה החמור ביותר בהיסטוריה האנושית, אשר גבה את חייהם של מעל ל-1,500 בני אדם.
גזה אנדה
גזה אנדה (בהונגרית: Anda Géza; 19 בנובמבר 1921 – 14 ביוני 1976) היה פסנתרן הונגרי, אשר יש הרואים בו את אחד מהפסנתרנים הגדולים במאה ה-20. אנדה, פרשן מהולל של רפרטואר קלאסי ורומנטי, נודע בעיקר בביצועיו והקלטותיו ליצירות מוצרט, אך הצטיין גם כפרשן של בטהובן, שומאן, ברהמס ובארטוק. בשיאו נחשב לאמן מרשים ביותר, הן ביפי נגינתו והן בטכניקה הטבעית והנקיה מפגמים, ששיוותה לקונצרטים שלו איכות יחידה במינה. עם זאת, מאז מותו בשנת 1976, בגיל חמישים וארבע, התפוגגו המוניטין שלו במידת מה ונשכחו. רוב הקלטותיו נעשו בחברת דויטשה גרמופון.
מלחמת נגורנו קרבאך הראשונה
מלחמת נגורנו קרבאך (באזרית: Qarabağ Müharibəsi; בארמנית: Արցախյան ազատամարտ) הוא הכינוי למאבק אלים ומזוין שהתרחש מפברואר 1988 עד מאי 1994, בתוך המובלעת האתנית של נגורנו קרבאך בדרום-מערבה של אזרבייג'ן, בין הלאום האתני הארמני של נאגורנו-קרבאך הנתמך על ידי ארמניה לבין אזרבייג'ן.
התערבות סובייטית
במשך כל תקופת קיום ברית המועצות שלטונות ארמניה הסובייטית ניסו לשנות את ההחלטות ולהביא לכך ששטח יועבר לשליטתם.
צליעה
פריקה של מפרק הירך
חוסר אבחון וטיפול מהיר בתופעת פריקת הירך עלול לגרום להתפתחות לקיצור הרגל, או לגדילה עקומה של המפרק ובעקבות כך לצליעה.
יחסי אוזבקיסטן–איחוד האמירויות הערביות
היסטוריה
ב-7 במאי 2018, שבקט מירזייאיב קיבל בברכה את סגן ראש הממשלה של איחוד האמירויות הערביות, מנסור בן זאיד אל נעיין. מיריזייאיב ציין כי היחסים בין המדינות לבביים, והיחסים "עולים" לשלב חדש ואיכותי. במהלך המפדש נדונו הכיוונים העיקריים של שיתוף הפעולה הדו-צדדי בין המדינות, וכן פיתוח היחסים במגזרי האנרגיה, הבנייה, התעשייה, התיירות והחקלאות.
מוחמד שאה
קיסר מוגולי
בשנת 1739 השאהנשאה של ממלכת פרס תחת שלטון השושלת האפשארית, נאדיר שאה, ניצל את חולשת השמירה המוגולית על הגבול בבלוצ'יסטן וח'ייבר פח'טונח'ווה בשביל לפלוש. נאדיר השתמש בעובדה שמוחמד שאה נתן מחסה לאויביה האפגנים של פרס בתור תירוץ למלחמה. בקרב על מעבר ח'ייבר, הכוחות הפרסים המועטים תחת נאדיר שאה הביסו את צבא האימפריה המוגולית והתקדמו לעבר דלהי דרך חבל פנג'אב. לאחר כיבוש דלהי בידי הצבא הפרסי האזרחים יצאו בהתקוממות ובתגובה צבאו של נאדיר שאה בזז את הבירה המוגולית ולקח את אוצרותיה יקרי הערך. נאדיר המשיך את התקדמות צבאו הרבה מעבר לדלהי ועמק הגנגס עד לחופי מפרץ בנגל. היה על מוחמד שאה לוותר על 700,000,000 רופים הודים ובנוסף גם יהלומי הקוהינור והדריאהינור וכס הטווס הקיסרי למען עזיבת הצבא הפרסי את ארצו. הפלישה הפרסית הביאה לשקיעת המוגולים ממעמד של מעצמה.
במרץ 1748 ניצח הצבא המוגולי תחת מוחמד שאה את השליט האפגני אחמד שאה דוראני, שליט האימפריה הדוראנית בקרב מנופור בסירהינד, וכך השיג הצלחה צבאית בשנותיו האחרונות. הידיעה על כמות האבדות למוגולים בקרב הביאה את מוחמד שאה לחלות והוא נפטר תוך מספר ימים עקב צער. הלווייתו התאפיינה בביקורם של אימאמים ממכה.
קלמנס נון פאפה
יאקובוס קלמנס נון פאפה (גם ז'אק קלמנט או יאקוב קלמנס נון פאפה) (בפלמית: Jacobus Clemens non Papa בין 1510 ל-1515–1555 או 1556) היה מלחין בן ארצות השפלה של מוזיקת רנסאנס, שישב רוב חייו בפלנדריה. הוא היה מלחין פורה ברבים מן הסגנונות של תקופתו, ובייחוד עשה לו שם במוזיקה הפוליפונית שחיבר למזמורי תהילים בהולנדית, הידועים בשם Souterliedekens.
נטשה אטלס
שירתה של אטלס
בשנת 2001 קיבלה אטלס מינוי של "שגרירה של רצון טוב" של האומות המאוחדות לוועידת האו"ם כנגד גזענות, מידי נשיאת אירלנד לשעבר, מרי רובינסון אשר שימשה כנציבת האו"ם לזכויות האדם. יחד עמה התכבדו בתואר השגריר אישים כחתני פרס נובל לספרות הניגרי וולה סויינקה והאירי שימוס היני וכן הסופר המרוקני-צרפתי טאהר בן ג'לון. בנימוקיה לבחירת אטלס לתפקיד השגרירה מסרה רובינסון כי היא "נושאת את המסר שישנו חוזק בשוני". בשנת 2005 תרמה שיר בשם "כמו חלום" מאלבומה "משהו מסוכן" לאלבום "קולות מאוחדים למען UNHCR", סוכנות האו"ם למען הפליטים.
עונת 1969/1970 בבונדסליגה
הליגה כללה 18 קבוצות. קבוצות שסיימו במקומות ה-17 וה-18 ירדו בסוף העונה לליגות אזוריות, ושתי קבוצות מליגות אזוריות עלו במקומן. למטרת קביעת העולות היה נערך טורניר בו השתתפו שתי קבוצות מחמש ליגות אזוריות, סך הכל 10 קבוצות.
הנדריק וילם מסדאך
ביוגרפיה
מסדאך הבן קיבל השראה מאביו, צייר חובב, ללמוד אמנות. הוא נשא לאישה את סינה ואן הוטן (בהולנדית: Sina van Houten), בשנת 1856, וכשהשניים ירשו הון מאביה של האישה, פרש מסדאך הבן מעבודתו כבנקאי, ועבר לקריירה כאמן.
האספה הלאומית של בלארוס
קודמתה הייתה המועצה העליונה של בלארוס (עד 1996).
פדרו סרמיינטו דה גמבואה
מצר מגלן
עם ארבעה כלי שיט בלבד המשיך סרמיינטו דה גמבואה את ההפלגה והגיע בינואר 1583 לנקודה מתאימה שם הקים מצודה ומושבה שהוחזקה על ידי 300 איש, אותה כינה 'ריי דון פליפה'. היישוב נכשל זמן קצר לאחר שהוא עזב, וכשביקר בהריסות המקום תומאס קוונדיש בשנת 1587 הוא שינה את שמו ל"נמל הרעב".
המוצא של שושלת בגרטיד
על פי אמונה רווחת, קרא, במהלך אחת מהמרידות האנטי-ערביות שהונהגו על ידי בגרטידים, בשנת 772, הצליח אחד מבניו של אשוט השלישי העיוור לואסאק בגרטוני, נסיך טארון (Տարոն) בשנים 771-772, לברוח לאיבריה (כיום גאורגיה). בנו, אדרנסה, קיבל בירושה את הבעלות על קלארג'תי ולאחר מכן הוענקה לו, מידי המלך ארצ'יל, הבעלות על סאמצחה. בנו של אדרנסה, אשוט, קיבל את השלטון על נסיכות איבריה וייסד את השושלת המלכותית של גאורגיה.
תיבת תהודה (תקשורת)
דעה שונה
באופן פרדוקסלי ניסיונות להתמודד עם תיבת תהודה תקשורתית על ידי שכנוע להיחשף למקורות חדשות מגוונים יותר, עשויים למעשה לייצר קיטוב פוליטי. צוות בראשותו של כריסטופר בייל מאוניברסיטת דיוק חקר את העמדות הפוליטיות בקבוצה של יותר מ-1,600 משתמשי טוויטר. לאחר מכן שילם להם כדי שיקראו ציוצים שנאספו על ידי בוט, שהביעו דעות מהעמדה הפוליטית המנוגדת. נמצא שבמקום שהמשתתפים שביצעו את המטלה יפתחו עמדה מתונה יותר, רובם התחזקו בעמדתם הראשונית.
טלפון חוגה
טלפון חוגה הוא סוג של טלפון אשר מסוגל באמצעות סיבוב החוגה, לשלוח למרכזייה אותות חשמליים המתאימים למספר טלפון שחויג. על החוגה ישנם 10 חורים, ומתחת לכל חור רשומות הספרות 1 עד 9 ולאחריהן הספרה 0. לביצוע שיחת טלפון, צריך להכניס את האצבע לחור של הספרה שרוצים לחייג, ולסובב את החוגה בכיוון השעון עד שהאצבע נעצרה במעצור המתכת, ואז לשחרר את החוגה עד לחזרתה למיקומה המקורי.
יצחק פירוז'ניקוב
קורות חיים
באביב 1909 הגיע פירוז'ניקוב לביקור בארץ ישראל עם י"ל גולדברג ויעקב שסקין (מראשי ציוני וילנה). בקונצרט המוני שערך ביפו הפליא לנגן בקונצרטינה – כלי נגינה שעד אז טרם נראה ביישוב – והרשים את שומעיו (בהם הסופר והמחנך מרדכי אזרחי-קריצ'בסקי, שפרסם למחרת ביקורת נלהבת שבה הילל את נגינתו הווירטואוזית). בתוך זמן קצר נרכשו בארץ עשרות קונצרטינות, והיא הייתה לכלי הנגינה המרכזי של המורים לזמרה בארץ.
פירוז'ניקוב נפטר בקיץ 1933 בביתו מהתקף לב, בגיל 74.
פרנצ'סקו השני ד'אסטה, דוכס מודנה
ביוגרפיה
פרנצ'סקו למד בילדותו לנגן בכינור, ובשל אהדתו למוזיקה, הוא העסיק בחצרו את ג'ובאני מריה בונונצ'יני.
אספת העם הכל-בלארוסית
אספת העם הכל-בלארוסית היא אספה כללית של ממשלת בלארוס עם מנהיגי התעשייה וגורמים בכירים אחרים מכל מגזר הממשלה.
חסידות ליניץ
הדור השלישי
בנו של רבי שמואל יהודה לייב היה רבי שלמה מגרנוב, חתן רבי יצחק מגרנוב (בן רבי מרדכי מקרמניץ).
הדור השישי
בני רבי פנחס:
אבא מתארס (סרט, 1998)
שחקנים
אמה של לינדזי לוהן, דינה לוהן, ואחותה הצעירה, אליאנה לוהן, מופיעות כניצבות (אם ובתה) בסצנה בשדה התעופה.
התייחסויות לתרבות הפופולרית
כאשר התאומות נמצאות ב"בקתת העונשין" של מחנה הקיץ, רוח פרצים שנושבת דרך החלון מעיפה לכל עבר תמונות ופוסטרים השייכים להאלי. כאשר אנני שואלת אותה אם משהו נהרס, האלי משיבה ש"רק התמונה היפה של לאונרדו דיקפריו". אנני משיבה בשאלה "מי זה לאונרדו דיקפריו?" והאלי שואלת אותה "כמה לונדון רחוקה מכאן?". לזה אנני משיבה "בערך 3,000 מיילים מפה". דיקפריו רק התפרסם שנה קודם לכן כשכיכב בסרט "טיטניק".
בקעת סיירים
גאוגרפיה
בבקעה נמצא מחנה מגן סיירים, מחנה צבא הקרוי על שמו של האלוף קלמן מגן. המחנה שימש בעבר את חיל השריון וכיום משמש את חיל הגנת הגבולות.
ארנון בר-דוד
יו"ר ההסתדרות
ב-25 במאי 2022 נערכו בחירות ליו"ר ההסתדרות ולבית נבחרי ההסתדרות, בהן התמודד ארנון בר-דוד בראש רשימת עוגנים מול עופר עיני. ארנון בר-דוד ניצח בבחירות ברוב של 78.30%.
בפברואר 2023 חתם על הסכם קיבוצי חדש עבור עובדי רכבת ישראל, המסדיר בין היתר את סוגיית החישמול ותהליכי שינוי ארגוניים בחברה לאחר כ-4 שנות משא ומתן.
כנסיית גבירתנו (ברוז')
המבנה
חלל בית המקהלה מאחורי המזבח הראשי מכיל את קבריהם של שארל הראשון, דוכס בורגונדיה, הדוכס האחרון מבית ולואה, ושל בתו, מרי. פסלי הברונזה מצופים זהב מציגים את הדוכס ובתו בגודל מלא וניצבים על אבן שחורה ממורקת. הדוכס עטור בכתר ולבוש בשריון מלא ולובש עיטור של מסדר גיזת הזהב.
די ג'יי מש
ביוגרפיה
ב-2017 הקים יחד עם הצמד כהן@מושון את חברת התקליטים "שיגולה רקורדס". באותה השנה, הוציא את אלבום הבכורה שלו, "מחט על תקליט", שהיה לאלבום הראשון שיצא בלייבל. באלבום מתארחים אמנים כמו רביד פלוטניק, כהן@מושון ואיתי לוקץ'. שנה אחר כך הוציא, יחד עם עדן דרסו, אלבום משותף בשם "כתר שקוף" הכולל הופעות אורח של מיכאל סוויסה ואורי שוחט. מתוך האלבום התפרסם הסינגל "אוטובוסים" שזכה להצלחה.
ארבע רשויות השבת
ארבע הרשויות
אדם ובעלי חיים נידונים כרשות בה הם נמצאים.
כרמלית
מקור השם אינו ברור. חלק מן הפרשנים גזרוהו מן "רך מל" שמשמעותו בינוני. על פי פירוש רמב"ם ורע"ב בפירוש המשניות הוא "כארמלית" (=כאלמנה), כאישה שאינה רווקה ואיננה נשואה, ועל פי פירוש רש"י "מלשון יערו וכרמלו" - "שאינו לא הילוך תמיד לרבים, ולא תשמיש רשות היחיד".
צורת הפתח
שיטה זו, שבדרך כלל היא הבולטת ביותר מבין שלבי ההכנה לעירוב, קרויה לרוב בטעות "עירוב". ניתן לטלטל מרשות היחיד לרשות היחיד אם נעשה עירוב חצרות ושיתוף מבואות, אולם עדיין קיים איסור לטלטל בכרמלית (לדוגמה: רחובות, גינות ועוד) ומרשות היחיד אליה וממנה. תוך הסתמכות על הכלל שאין רשויות אחרות ברשות היחיד, התירו חכמים להפוך את כל מקומות היישוב לרשות היחיד. עדיף להקיף את כל הערים בחומה או גדר עמידה ובכך הן יהיו רשות היחיד. אולם, דבר זה קשה מאוד מעשית ולפיכך התירו חכמים להפוך אזורים גדולים (כל עוד אין בתוך האזור "בית סאתיים" - 1,150 מ"ר - פרוץ ללא שימוש) לרשות היחיד על ידי "צורת הפתח". צורת הפתח הופכת את כל האזור שהיא מקיפה לרשות היחיד (בית שכל קירותיו הן דלתות), ועל זה סומכים כיום בטלטול בתוך הערים.
עירוב חצרות - שיתוף מבואות
שתי שיטות עיקריות קיימות כדי ליצור עירוב זה:
יניב שרון
1998
באליפות ישראל שנערכה בשנת 1998 זכה במדליית כסף.
2001
באליפות ישראל שנערכה בשנת 2001 זכה במדליית זהב והגן על תוארו.
2015
העלה את קבוצת הפועל גליל תחתון לליגת העל ביחד עם שחר גלעד, נדב רחמים וענבר צוק שגיא והמשיך לאמן את נבחרת הנוער.
2017
שרון עבר לשחק בקבוצת מכבי רחובות, ביחד איתו עם איסק אברמוב ורונאל דוידוב. הקבוצה זכתה בסגנות אליפות ישראל ובגביע המדינה. באליפות ישראל שנערכה באותה שנה הוא זכה במדליית ארד ובהמשך הוא מונה למאמן נבחרת ישראל לנשים.
2018
באליפות ישראל שנערכה בשנת 2018 הוא זכה במדליית ארד.
שושלת בגרטיוני
לאחר התפוררות ממלכת גאורגיה בסוף המאה ה-15, ענפים של משפחת בגרטיוני שלטו בשלוש הממלכות המתפצלות: ממלכת כארתלי, ממלכת קאחתי וממלכת אימרתי. שלטון זה נמשך עד לסיפוח הממלכות על ידי האימפריה הרוסית בתחילת המאה ה-19. אף על פי שחוזה גאורגייבסק משנת 1783 הבטיח לבגרטיונים את הריבונות על גאורגיה ואת נוכחותם המתמשכת על הכס הגאורגי, הפר הצאר הרוסי את ההסכם מדינת החסות והשליטה הרוסית הייתה לסיפוח בפועל. אחרי הסיפוח, הצטרפה השושלת לאצולה הבכירה של האימפריה הרוסית עד למהפכת פברואר ב-1917. כינון המשטר הסובייטי בגאורגיה, בשנת 1921, הכריחה רבים מחברי המשפחה להשלים עם הפגיעה במעמדם ואובדן רכושם בגאורגיה. חברי משפחה אחרים היגרו למערב אירופה. חלק מהם שבו למולדתם לאחר הכרזת העצמאות של גאורגיה בשנת 1991.
תור הזהב
במהלך המאה האחת עשרה שמרה הממלכה המאוחדת שמרה על עצמאותה השברירית מפני האימפריות של הביזנטים והסלג'וקים. בתקופת שלטונו של דוד הבנאי (1089–1125) שגשגה הממלכה. דוד הדף את התקפות הסלג'וקים והצליח בעקרו של דבר להשלים את איחוד גאורגיה על ידי כיבוש טביליסי מחדש בשנת 1122. עם נפילת האימפריה הביזנטית ופירוק האימפריה הסלג'וקית, הפכה גאורגיה למדינה בולטת מבין מדינות המזרח הנוצרי ולאימפריה פאן-קווקזית, שהשתרעה בשיאה מצפון הקווקז לצפון איראן ומזרחה לתוך אסיה הקטנה.
המונרכיה האחרונה
ארקלה השני הצליא להביא ליציבות מסוימת בממלכת כראתלי-קאחתי, וביסס הגמוניה פוליטית בעבר הקווקז. בשנת 1783 הוא חתם על חוזה גאורגייבסק שהוא הציב את ממלכתו תחת חסותה של האימפריה הרוסית. יחד עם זאת נכשלה האימפריה הרוסית במתן סיוע בזמן כאשר השליט הפרסי, אע'א מוחמד ח'אן קאג'אר, כבש, בזז והחריב את טביליסי בשנת 1795 במטרה לאלץ את הממלכה הגאורגית לנתק את הקשר שלה עם הרוסים, ובמטרה לבסס מחדש את ההגמוניה הפרסית על האזור.
ענף מוחראני
לאונידה בגרטיון-מוחראני מבית מוחראני, נישאה לולדימיר קירילוביץ', הנסיך הגדול של רוסיה והפכה לאמו של אחת מהטוענות למורשת רומנוב - מריה ולדימירובנה, הנסיכה הגדולה של רוסיה.
פרנק ספלמן
פרנק אייזק ספלמן (באנגלית: Frank Isaac Spellman; 17 בספטמבר 1922 – 12 בינואר 2017), היה מרים משקולות יהודי-אמריקאי, אלוף אולימפי (לונדון 1948), סגן אלוף עולם (1947) ואלוף המכביה השלישית במשקל חצי בינוני.
ביוגרפיה
פרנק ספלמן נולד בעיירה קטנה במלוורן, פנסילבניה למשפחת מהגרים בת חמישה ילדים. אביו, דוד, היגר מגרמניה לארצות הברית ועבד כמנהל עבודה במחצבת אבן. אמו, שרה היגרה מאוסטריה ועבדה כתופרת. בגיל 7 התייתם מאביו וגדל בבית יתומים עד גיל 17.
My Favorite Part
רקע והפקה
השיר נכתב על ידי מק מילר, טיירון ג'ונסון ואריאנה גרנדה והופק על ידי מיוזיק-מאן-טנקיו. צק מילר ואריאנה גרנדה ביצעו את השיר לראשונה בהופעה מיוחדת שהתקיימה במסגרת "Audience Network" ושודרה ב-30 בספטמבר 2016.
בסמוך לצאתו, עלה השיר לרשת הזרמת המדיה ספוטיפיי. כמו כן, צבר שם השיר למעלה מ-150 מיליון השמעות.
וידאו קליפ
הווידאו קליפ המלא של שיר פורסם ב-12 בדצמבר 2016, תוך שעלה לערוץ היוטיוב של מק מילר. חלק מהקליפ צולם בשחור-לבן, בעוד החלק השני צולם בצבע. הקליפ בוים על ידי במאי הווידאו קליפים. כמו כן, בתחילת הקליפ ניתן לראות את גרנדה יוצאת מרכב, כשהיא נכנסת לקומפלקס של יחידות דיור, בה גר מילר כביכול.
חיים זליג סלונימסקי
תולדות חייו
סדרות המאמרים שפרסם הפכו אותו לשם נרדף למדע פופולרי בעברית, לטוב ולרע. מאמריו היוו זרקור כמעט יחיד בעברית לעולם המשתנה במהירות של המדע הדוהר קדימה עבור קהל רחב שחי בקהילות היהודיות של תחום המושב. דוד פרישמן כותב "היה אז השם ההוא (סלונימסקי) מפורסם כל-כך בין היהודים, עד שהיוּ מסַפּרים בו גם יושבי הקרנות ביחד עם הסוחר ועם החנוני מן השוק." מאידך הואשם על ידי מי שראו עצמם מדענים מעמיקים ממנו כשרלטן, "איש נבוב וריק" שכותב בנושאים שאינו מבין בהם וכל מטרתו לקנות פרסום "אצל ההמון". בין סדרות מאמריו: "חרבות עולם" על גאודזיה, גאולוגיה, בוטניקה, פרה-היסטוריה וכריית תעלת סואץ; "יסוד התמדת הכוחות בטבע היצירה"; "תקופת הקלימים בכדור הארץ"; "זמן מרוצת הכוח העלעקטרי"; "אטמי (אטומי) הגופים" - "נקודות דקות מאד אשר מהם הורכב גוף". מאמריו אלה בהצפירה מבטאים את גישתו שקל יותר לעקוב אחר השינויים והעדכונים במדע באמצעות כתיבה עיתונאית מאשר כתיבת ספרים.
סלונימסקי היה משכיל ששמר על אורח חיים יהודי, אולם שני בניו התנצרו, אחד לכנסייה הקתולית והשני לכנסייה הפרבוסלבית.. נכדיו הם המוזיקאי ניקולס סלונימסקי, הסופר מיכאיל סלונימסקי והמשורר אנטוני סלונימסקי.
טומבק
יישומים
הטומבק הוא קל ורך ומתאים לעבודה ידנית: כלים ידניים יכולים בקלות להכות, לחתוך, לצפות באמייל (טכניקה), לשוב, לחרוט או להזהיב אותו. יש לו ברק חזק יותר מהנחושת, ואינו נכתם בקלות. מבחינה היסטורית הוא שימש את הג'אוונים לגימור זהב, לחפצי אמנות ולקישוטים.
דאי
דאי (בסינית: 代县, בפין-יין: Dài Xiàn) היא נפה השייכת לנציבות העירונית שִׂינְג'וֹאוּ בצפון-מרכז מחוז שאנשי שבצפון-מזרח הרפובליקה העממית של סין.
איש שמן
"איש שמן" (מאנגלית: Fat Man) הוא שם הקוד שניתן לפצצת ביקוע גרעיני שהוטלה על העיר היפנית נגסאקי ב-9 באוגוסט 1945, בסוף מלחמת העולם השנייה, על ידי חיל האוויר האמריקני והביאה למותם של עשרות אלפים מתושביה. עוצמת הפצצה באה מביקוע גרעיני של פלוטוניום שהופעל באמצעות "מנגנון קריסה". "איש שמן" הוטלה שלושה ימים לאחר הטלת הפצצה האטומית הראשונה ("ילד קטן") על הירושימה, ורק אז נכנעה יפן לארצות הברית מחשש לפצצות גרעיניות נוספות. הייתה זו הפעם האחרונה בה נעשה שימוש בפצצת אטום כנשק מלחמתי.
התאמת גוף פצצה ומטוס נושא
באותה עת נזנח מנגנון "איש רזה" עקב רמת הביקוע הגבוהה שלו והוא הוחלף במנגנון "ילד קטן" (מעבר לאורניום 235 במקום 239 וקיצור אורך הפצצה). שינוי זה איפשר לחזור לתכנון הקודם של B-29 ולכן מטוס Pullman הוחזר לתצורה המקורית שלו ובספטמבר 1944 הוטס לבסיס חיל האוויר וונדובר ביוטה, שם ביצע עוד ניסויי הטלה עד שנפגע בתאונת נחיתה בדצמבר.
סיום המלחמה
לאחר הפצצת נגסאקי נכנעה ממשלת יפן ללא תנאים, בשל חששה מפצצות גרעיניות נוספות (אם כי האמריקאים לא הרכיבו פצצות נוספות באותו הזמן). על אף שמקובל להאמין כי השימוש בנשק הגרעיני הוא זה שהביא לסיום המלחמה לפני פלישה מתוכננת לאיי יפן (שככל הנראה הייתה גובה מחיר כבד מאוד מהאמריקאים), התעוררו בשנים שלאחר מכן ויכוחים וחילוקי דעות באשר לנחיצות השימוש בנשק גרעיני נגד יפן, הן מטעמים מוסריים והן מטעמים צבאיים.
בדו"ח סמית - המסמך המסקר את תוכנית מנהטן שפרסמה הממשלה האמריקנית מיד עם תום ההפצצות - לא מוזכר מנגנון הקריסה, ולמעשה כל מידע עליו נשאר בגדר אינפורמציה מסווגת וסודית עד שנת 1951, אז נחשף לראשונה במהלך עדויות במשפטם של אתל ויוליוס רוזנברג.
שאפור השני
דת
שאפור השני נקט במדיניות דתית קשוחה. תחת שלטונו נחתמו כתבי האווסטה, הכתבים הקדושים של הדת הזורואסטרית, כופרים נענשו ונוצרים נרדפו. רדיפת הנוצרים הייתה תגובה להתנצרות האימפריה הרומית בידי קונסטנטינוס הגדול (324-337). על פי התלמוד, שאפור השני - בניגוד לשאפור הראשון, שהיה ידידותי כלפי יהודים - דיכא את היהודים בממלכתו, גבה מהם מיסים מופרזים, רדף את החכמים, ושיכן את חייליו בערי היהודים על חשבון התושבים. רדיפת היהודים הייתה בחלקה תגובה לעימותים בין-דתיים בין הנתינים היהודים והנוצרים בממלכה.
בסוף שלטונו של שאפור, האימפריה הפרסית הייתה חזקה מתמיד, כשאויביה ממזרח נכנעו לה וארמניה מצויה תחת שלטון פרסי. מאוחר יותר, יהיה זה ח'וסרו הראשון אשר ייבדל כשליט הסאסאני הגדול ביותר.
מיכאל מושקוביץ
ביוגרפיה
מושקוביץ גדל בירושלים ושיחק בילדותו באגודות הנוער אסא זיו והפועל ירושלים. בגיל 14 הצטרף לאקדמיית הכדורסל של וינגייט והצטרף בקיץ 2016 לסגל הבוגר של הפועל ירושלים. תחילה הוא שיחק במסגרת הכרטיס הכפול במכבי מעלה אדומים מהליגה הארצית ועונה לאחר מכן שיחק במכבי רעננה בליגה הלאומית.
לאוניד חצ'יאן
ביוגרפיה
ב-2000 התאזרח כאמריקאי.
תחנת הרכבת קריית גת
היסטוריה
מסילת הברזל לבאר שבע הושלמה בתחילת 1956, כאשור נתיב המסילה נבחר כדי לעבור בתחנה בקריית גת. הרכבות לבאר שבע החלו לעצור בקריית גת ביוני 1956 ועברו במקום בשנים 1958–1960 שתי רכבות בכל יום לכל כיוון ובשנת 1967 ארבע רכבות לכל כיוון. תחנת הרכבת קריית גת נפתחה ב-21 ביולי 1960, בטקס בנוכחות שר התחבורה יצחק בן אהרן. התחנה תוארה כקטנה וכפרית. התחנה נסגרה אחרי 19 שנה (1979) ביחד עם סגירת קו נען - באר שבע לשירות נוסעים. הקו נפתח מחדש ב-1997 ושופץ ב-1999. שיפוץ נוסף של התחנה נערך בין השנים 2004–2006.
שלמה המלך ושלמי הסנדלר
גרסת 1943
בעקבות מחזה זה כתב סמי גרונמן מחזה המשך, "מלכת שבא", שממשיך בדיוק בנקודה בה הסתיים "שלמה המלך ושלמי הסנדלר" - ביקורה של מלכת שבא בארמון שלמה. המחזה תורגם הפעם על ידי חיים חפר, והוצג בתיאטרון הקאמרי באוגוסט 1951 בבימויו של גרשון פלוטקין ובכיכובם של חנה מרון ואברהם בן-יוסף. עלילתו עוסקת בהתמודדות שלמה וחצרו עם מלכת שבא ואנשיה, שתרבותם הפראית זרה לתרבות של שלמה ואנשיו, ובכך העלה מסר ברור על הצורך בעירוב תרבויות בישראל. אף שהכיל לחנים של סשה ארגוב הוא נחל כישלון, כשיש הטוענים שהדבר נובע מן התרגום של חפר. המחזמר הוצג רק 28 פעמים, וכתוצאה מכישלונו לא הפיק הקאמרי שום מחזמר בשנות החמישים.
שפת המחזה
וגם במילות ״שיר החכם והכסיל״ בו מתייחס אלתרמן בהומור לקנאת נשים בעירוב מושגים שונים בתכלית מרובדי שפה נפרדים:
המחזה בדפוס
התרגום העברי:
צ'יקה אוניגווה
ביוגרפיה
אניגווה נולדה בשנת 1974 באנוגו, ניגריה כילדה השישית מבין שבעה ילדים. לאחר שסיימה את לימודי התיכון היא המשיכה לתואר ראשון באנגלית באוניברסיטה בעיר נסוקה שבדרום ניגריה. ב־1995, בעקבות נישואיה למהנדס בלגי, עברה אוניגווה לפלנדריה, אזור דוברי ההולנדית בבלגיה. ב-1996 סיימה תואר שני באוניברסיטה הקאתולית בלוון. לאוניגווה גם תואר דוקטור בספרות (2004) מאוניברסיטת ליידן בהולנד.
חסידות ויז'ניץ מונסי
תולדות החסידות
בשנת ה'תשל"ב, לאחר שנפטר אביו, רבי חיים מאיר הגר, הוכתרו שני בניו לאדמו"רים. רבי משה יהושע הגר הוכתר כממלא מקומו בהנהגת חסידות ויז'ניץ בישראל, ורבי מרדכי הוכתר לאדמו"ר בארצות הברית. החסידים בישראל כינו אותו "האדמו"ר ממונסי", לעומת חסידי ארצות הברית שכינו אותו "האדמו"ר מוויז'ניץ" (ואת אחיו רבי משה יהושע "האדמו"ר מבני ברק").
ויז'ניץ ויליאמסבורג
קהילת חסידי ויז'ניץ בוויליאמסבורג ("קהל תורת חיים ויז'ניץ") נוסדה כאמור על ידי רבי מרדכי, לפני שעבר למונסי. ברבנות הקהילה שימש הרב יצחק יוחנן, וכיום הוא מכהן שם כאדמו"ר. בשנת תש"פ פתחה החצר ישיבה בראשות הישיבה הרב חיים מאיר, בנו של האדמו"ר, וחתן אחיו הרב ברוך שמשון הגר מוויז'ניץ בית שמש.
גאורגיוס הקדוש
החל מן המאה ה-12 נפוצו אגדות, על-בסיס המסופר בחזון יוחנן (פרק י"ב, 7-9) בברית החדשה, שם מתוארת מלחמתו של שר המלאכים מיכאל בתנין. גאורגיוס על-פי האגדה הציל נערה מידי דרקון אכזר והרג את הדרקון.
חייו
גאורגיוס המשיך את דרכי אביו, הצטרף לצבא ועלה בסולם הדרגות. בסוף שנות העשרים לחייו הוא כבר נשא דרגת קצונה והוצב בניקומדיה כחבר במשמר האישי של הקיסר דיוקלטיאנוס.
דנילסון פריירה נבס
דנילסון פריירה נבס (בפורטוגזית: Denílson Pereira Neves; נולד ב-16 בפברואר 1988 בסאו פאולו שבברזיל) הוא כדורגלן ברזילאי המשחק בעמדת הקשר המרכזי בבוטפוגו. דנילסון שימש גם בתפקיד הקפטן של נבחרת ברזיל עד גיל 20.
Don't Be Stupid (You Know I Love You)
רקע וכתיבה
בדומה ל-"" ו-"" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון הסינת'פופ, דאנס-פופ ופולקטרוניקה.
Goin' Back to Indiana
הספיישל כלל הופעה של הקומיקאים ביל קוסבי וטום סמות'רס, הזמרים בובי דארין ודיאנה רוס, שחקני הפוטבול רוזי גריר ובן דווידסון ושחקני הכדורסל אלג'ין ביילור, ביל ראסל ואלווין הייז. מכירות האלבום הגיעו ל-2.6 מיליון עותקים.
רצח באוריינט אקספרס
עיבודים לקולנוע
הספר עובד גם לסרט קולנוע, "רצח באוריינט אקספרס", משנת 1974 אותו ביים סידני לומט, ומככבים בו אלברט פיני כפוארו, שון קונרי בתפקיד קולונל ארבטנוט ולורן באקול כגברת האברד.
סרגיי טרטיאקוב
לאחר עריקתו
מקומו נחשף על ידי העיתונאים הרוסים. אלכסיי וסלובסקי, כתב טלוויזיה, ראיין את טרטיאקוב בביתו בפלורידה לפני מותו.
מוות וטענות על הונאה
אף על פי שטרטיאקוב מת ב-13 ביוני 2010, מותו לא הוכרז אלא ב-9 ביולי 2010. אשתו של טרטיאקוב ציינה את דום הלב כסיבת המוות האפשרית והכחישה בתוקף השערות להונאה שהושמעו בתקשורת, אך כינתה את מותו באופן בלתי צפוי למדי. על פי דו"ח חוקר מקרי מוות בפלורידה, טרטיאקוב מת לאחר שנחנק למוות מחתיכת בשר; גידול סרטני נמצא גם במעי הגס שלו.
יחסי בוליביה–קוסובו
יחסי בוליביה–קוסובו הם היחסים בין בוליביה לקוסובו. בין שתי המדינות אינן מקיימות יחסים דיפלומטיים רשמיים מכיוון שבוליביה אינה מכירה בקוסובו כמדינה ריבונית.
היסטוריה
בפברואר 2008, נשיא בוליביה אבו מוראלס סירב להכיר בעצמאות קוסובו והשווה את הבדלנים של קוסובו למנהיגי ארבע המדינות במזרח בוליביה שדרשו מהממשלה הפדרלית אוטונומיה רבה יותר. בדיון שנערך ב־4 בדצמבר 2009 בבית הדין הבין־לאומי לצדק בהאג, המשלחת הבוליביאנית אמרה כי קוסובו היא חלק בלתי נפרד מסרביה, כי הרפובליקה של קוסובו אינה קיימת וכי "הכרזה חד־צדדית של עצמאות אינה יכולה לשנות את המשטר הבין־לאומי שהוקם על ידי החלטת מועצת הביטחון של האו"ם, או להחליט על תוצאות המשא ומתן".
לואיזה אוגוסטה, נסיכת דנמרק
ביוגרפיה
לואיזה אוגוסטה נולדה ב-7 ביולי 1771 בארמון הירשהולם בהירשהולם, לכריסטיאן השביעי, מלך דנמרק וקרוליין מתילדה, נסיכת בריטניה, בתם של פרדריק, נסיך ויילס ואוגוסטה, נסיכת סקסוניה-גותה-אלטנבורג. בגלל מחלת הנפש של אביה, לא היה מסוגל כריסטיאן השביעי להיות שליטה של דנמרק. במקומו שלט דה פקטו יוהאן פרידריך שטרואנזה, רופאו האישי של המלך, שניצל את היחסים עם המלך כדי לצבור כוח בשלטון ולנסות להוביל שינויים ברוח עידן הנאורות. במקביל לשליטתו, היה שטרואנזה מאהבה של קרוליין מתילדה, והסברה היא שלואיזה אוגוסטה, היא למעשה בתו של שטרואנזה ולא של כריסטיאן השביעי.
במהלך השנים התגלע סכסוך בין בעלה לאחיה בנוגע לדוכסויות שלזוויג-הולשטיין ואזור זונדרבורג, ולואיזה אוגוסטה צידדה באחיה. כמו כן סייעה לואיזה אוגוסטה לטרפד את תוכניות בעלה להיבחר למלך שוודיה, לאחר מות אחיו קרל אוגוסט, נסיך שלזוויג-הולשטיין-זונדרבורג-אוגוסטנבורג, ואכן ז'אן ברנדוט הוכתר כנסיך הכתר השוודי.
שינה בחלל
פגיעה במערכת הביולוגית של השינה
בחלל יש פגיעה במערכת השינה מכיוון שבעת הקפת כדור הארץ האסטרונאוטים עדים ל-16 זריחות ושקיעות כל 24 שעות, דבר זה מקשה על אסטרונאוטים לשמור על דפוס שינה. הגוף והמוח של האדם זקוקים למקצבי יממה מסוימים - מחזור 24 שעות ביממה של ערות ושינה - וכשמפרים מקצבים אלה יכולים להיגרם קשיי שינה. נדודי שינה ומניעת שינה הן בעיות חמורות ונפוצות לבני אדם בחלל.
בא לי לחבק אותך
רקע וכתיבה
השיר נכתב והולחן על ידי עדן חסון והופק על ידי יעקב למאי. השיר הוא בלדה ים-תיכונית, ובן זקן שרה בו על רצונה לחבק את בן הזוג שלה, ועל כך שהיא אוהבת אותו למרות הכל.
עיצוב מכוון משתמש
ראו גם
ISO 13407
מיכאיל יבראייב
ביוגרפיה
בשנת 1999 הצטרף למפלגת יבלוקו, היה חבר בלשכה הפדרלית של המפלגה (2006–2012).
RStudio
RStudio קיים בשתי גרסאות: RStudio Desktop כתוכנה מקומית למחשב אישי ו־RStudio Server על שרת לינוקס מרוחק אליו ניגשים דרך גלישה בדפדפן. ניתן להשיג RStudio Desktop בחבילות לMicrosoft Windows, Mac OS X ו-linux.
דאון מנוצה-זנב
אנטומיה ומאפיינים פיזיים
הדאון מנוצה-הזנב הוא היונק הדואה הקטן בעולם; גודלו קצת פחות מעכבר מצוי, והוא הסוג הקטן ביותר בסדרת הקנגוראים לאחר הפוסום הננסי והצופון. מבנה גופו שטוח, גמיש ואלגנטי וראשו פחוס ומחודד. העיניים שלו גדולות ותפוחות ומותאמות לראיית לילה, ואוזניו עגלגלות ובגודל בינוני. בתעלת האוזן, יש דיסק גרמי קטן שמותיר רק חריץ צר בצורת סהר למעבר גלי קול לעור התוף; המבנה הייחודי עשוי לתפקד כמהוד הלמהולץ ולהעצים את רגישות האוזן לתדרי קול גבוהים או נמוכים. החוטם והלוע קצרים והאף ריבועי וזעיר; לדאון יש זיפי שפם ארוכים סביב החוטם, האוזניים ולחיים. מערכת השיניים של הדאון מפותחת יותר משל הפוסום הננסי ומותאמת למזון מן החי. לשונו ארוכה ודקיקה (כ-11 מילימטרים), ובסריקה מיקרוסקופית ניתן להבחין שהיא בעלת דפוס ייחודי של פטמיות ארוכות וצפופות שמשפרות את יכולת יניקת הצוף ואספת אבקנים.
אורך ראשו וגופו של הדאון מנוצה-הזנב: 8-6 ס"מ, אורך זנבו: 8-7 סנטימטרים, ומשקלו כ-12 גרם בלבד. הזכרים כבדים במקצת מן הנקבות, אך מלבד זאת הדו-צורתיות הזוויגית אינה קיימת. לדאונית יש כיס מפותח עם שרירי סגירה שנפתח חזיתית והוא מכיל בתוכו 4 פטמות.
תפוצה וסביבת מחיה
הדאון מנוצה-הזנב אנדמי לאוסטרליה; טווח התפוצה שלו משתרע לאורך קו החוף המזרחי של היבשת, החל מחצי האי כף יורק בקווינסלנד, דרך ניו סאות' ויילס, טריטוריית הבירה האוסטרלית וויקטוריה עד לפינה הדרום-מזרחית של אוסטרליה הדרומית; הוא מצוי גם באי פרייזר, אך נעדר מטסמניה. למרות טווח התפוצה הנרחב, הדאון נצפה או נלכד לעיתים רחוקות עקב גודלו הזעיר, פעילותו הלילית והיותו שוכן עצים מובהק.
בית הגידול של הדאון המנוצה כולל סוגים מגוונים של יערות: יער גשם טרופי, יער גשם ממוזג, יער אקליפטוס פתוח, יער סקלרופילי יבש או לח, חורש ים-תיכוני וכן יערות גדותיים דלילים של אקליפטוס המקור הגדלים לאורך נהרות ובאזורים מוצפים; עובדה זאת, מסבירה את התרחבות טווח התפוצה שלו לתוך פנים היבשת לאורך נהר מארי. הדאון מצוי הן ביערות שפלתיים והן ביערות הרריים עד רום 1,200 מטר מעל פני הים. ברוב חלקי התפוצה, מתקיימת חפיפה נרחבת עם פוסום ננסי מזרחי.